Teemaks ei olnud ikka miski muu kui üleujutused, mis paraku jätkuvad täie hooga. Kui veel eile hommikul anti lootust, et tulvaveed hakkavad vaikselt tagasi tõmbama, siis hetkel enam nii lahked ei olda. Vihm jätkub vähemasti esmaspäevani. Viimased kaks päeva on ka Brisbane´s nii ohtrasti sadanud, et nüüd upuvad siinse linna madalamad piirkonnad. Seni olid  üleujutused rohkem põhja poole - kokku räägitakse sama suurest üleujutatud alast, kui Prantsusmaa ja Saksamaa kokku.